**Αριστοτελική ηθική**

Το μάθημα σκοπό έχει να παρουσιάσει μια συνολική εικόνα της Αριστοτελικής ηθικής, όπως αυτή αποτυπώνεται στα “Ηθικά Νικομάχεια”. Δεν υπάρχει φοιτητής φιλοσοφίας στον κόσμο που να μην διδάσκεται την αριστοτελική ηθική και ο λόγος είναι ένας: δεν υπάρχει άλλο κείμενο ηθικής φιλοσοφίας που να έχει ασκήσει τόση επιρροή στον δυτικό κόσμο όσο το αριστοτελικό (με μόνη, ίσως, εξαίρεση τα πολύ πρόσφατα κείμενα του Καντ). Η αριστοτελική ηθική δεν είναι κάτι παλαιωμένο, ένα κομμάτι του παρελθόντος, είδος μουσειακό: είναι από τις πιο γόνιμες και ζωντανές φωνές στη σύγχρονη ηθική φιλοσοφία.

Το μάθημα θα προσπαθήσει να ισορροπήσει ανάμεσα στην κατανόηση των βασικών όρων της αριστοτελικής ηθικής, την επαφή με τον ίδιο το κείμενο, και την εξήγηση της αξίας (ή της ομορφιάς) των αριστοτελικών θέσεων. Τα δύο πρώτα ίσως, κάποιες φορές, κουράσουν τον φοιτητή ή τη φοιτήτρια, το τελευταίο θα είναι, όμως, έναυσμα για ωραίες φιλοσοφικές συζητήσεις στο αμφιθέατρο για την ευτυχία, τη φιλία, τη δικαιοσύνη, τους ηθικούς κανόνες, την ηδονή, κτλ.

**Εγχειρίδιο**: Π. Κόντος, *τα δύο ευ της ευτυχίας* (ΠΕΚ: 2018) –όπου βρίσκονται μεταφρασμένα (αλλά και στο πρωτότυπο) τα αριστοτελικά χωρία που θα αναλύσουμε. Το πρωτότυπο αριστοτελικό κείμενο βρίσκεται διαθέσιμο στο διαδίκτυο: <http://www.perseus.tufts.edu/hopper/text?doc=Perseus%3atext%3a1999.01.0053>

**Βιβλιογραφία**: Δίνονται επαρκή στοιχεία στο παραπάνω βιβλίο.

Για εκτενέστερη βιβλιογραφία, βλ.

URL = <https://plato.stanford.edu/archives/sum2017/entries/aristotle-ethics/>

**Παρακολούθηση**: χωρίς παρακολούθηση, αυτό το μάθημα χάνει όλη την αξία του. Γιατί η ουσία του μαθήματος είναι να κατανοήσει ο φοιτητής πώς κανείς “αποσυναρμολογεί” στην πράξη το αριστοτελικό κείμενο, πώς το εξετάζει, κτλ. Η φιλοσοφία είναι, υπό μία έννοια, μια τεχνική ανάγνωσης των κειμένων. Και αυτή την τεχνική την μαθαίνεις τόσο λίγο στα βιβλία όσο λίγο μαθαίνεις κολύμβηση διαβάζοντας τις σχετικές οδηγίες στο διαδίκτυο.

**Εξετάσεις**: τελικές γραπτές εξετάσεις (ερμηνεία κειμένου)